
				AGINTARIAK ETA LANGILERIA

				Oposaketak eta lehiaketak

				SEGURTASUN SAILA

				4079

				EBAZPENA, 2021eko ekainaren 7koa, Segurtasun Saileko Administrazio eta Zerbitzuen sailburuordearena eta Giza Baliabideen zuzendariarena, zeinaren bidez iragartzen baita noiz argitaratuko den Segurtasun Saileko Gurenet atarian 2021eko ekainaren 3ko ebazpena, zeinaren bidez onartzen baita lanpostuak betetzeko prozeduran onartutako eta baztertutakoen behin-behineko zerrenda, merezimendu-lehiaketa sistemaren bidez bete beharrekoa, Ertzaintzako funtzionarioentzat gordetako eskala exekutiboko komisariondokoaren kategoria (C210) eta zerbitzu-eginkizunak esleitzeko prozedurari buruzkoa (C211).

				Segurtasun Saileko Administrazio eta Zerbitzuen sailburuordearen eta Giza Baliabideen zuzendariaren 2021eko martxoaren 29ko Ebazpenaren bidez, Ertzaintzako karrerako funtzionarioentzat gordetako zenbait lanpostu esleitzeko deialdia onetsi eta argitaratu zen. Bada, ebazpen horren hirugarren atalean ezarritakoarekin bat etorriz, eta Segurtasun Sailaren egitura organikoari eta funtzionalari buruzko urtarrilaren 19ko 6/2021 Dekretuak emandako eskumenak baliatuz, ondoko hau

				EBAZTEN DUT:

				Lehenengoa.– Jakinarazten da 2021eko ekainaren 3an argitaratu dela Segurtasun Saileko Gurenet atarian, Segurtasun Saileko Administrazio eta Zerbitzuen sailburuordearen eta Giza Baliabideen zuzendariaren 2021eko ekainaren 3ko Ebazpena, zeinaren bidez onartzen baita lanpostuak betetzeko prozeduran onartutako eta baztertutakoen behin-behineko zerrenda, merezimendu-lehiaketa sistemaren bidez bete beharrekoa, Ertzaintzako funtzionarioentzat gordetako eskala exekutiboko komisariondokoaren kategoria (C210) eta zerbitzu-eginkizunak esleitzeko prozedurari buruzkoa (C211).

				Bigarrena.– Ebazpen honetan ez da amaitzen administrazio-bidea, eta interesdunek, haren kontra, gora jotzeko errekurtsoa aurkez diezaiokete Jaurlaritzako lehenengo lehendakariorde eta Segurtasuneko sailburuari, Euskal Herriko Agintaritzaren Aldizkarian argitaratzen den egunetik aurrera, hilabeteko epean, Administrazio Publikoen Administrazio Prozedura Erkidearen urriaren 1eko 39/2015 Legearen 121. eta 122. artikuluetan ezarritakoarekin bat etorriz.

				Vitoria-Gasteiz, 2021eko ekainaren 7a.

				Administrazio eta Zerbitzuen sailburuordea,

				MIREN GOITIA GABIOLA.

				Giza Baliabideen zuzendaria,

				IZASKUN URIEN AZPITARTE.

			

			
				
EUSKAL HERRIKO AGINTARITZAREN ALDIZKARIA
www.euskadi.eus

			

		

	OEBPS/images/136548.png
EHAX

DOK.: XXXXX
2021-07-20





